pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ บรรยายพิเศษหัวข้อ “ไทยแลนด์ 4.0” แก่ผู้เข้ารับการอบรมหลักสูตร "นยปส." รุ่นที่ 9
วันจันทร์ที่ 28 พฤษภาคม 2561
ปลัดกระทรวงดิจิทัลฯ บรรยายพิเศษหัวข้อ “ไทยแลนด์ 4.0” แก่ผู้เข้ารับการอบรมหลักสูตร "นยปส." รุ่นที่ 9
ปลัดกระทรวงดิจิทัลฯ
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 18.0px Helvetica; -webkit-text-stroke: #000000; min-height: 22.0px}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นวิทยากรบรรยายพิเศษหัวข้อ “ไทยแลนด์ 4.0” ให้กับผู้เข้ารับการอบรมหลักสูตร “นักบริหารยุทธศาสตร์การป้องกันและปราบปรามการทุจริตระดับสูง” รุ่นที่ 9 โดยสํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.) จัดขึ้น เพื่อสร้างผู้นําในการขับเคลื่อนยุทธศาสตร์ด้านการป้องกันและปราบปรามการทุจริตไปสู่การปฏิบัติให้เกิดเป็นรูปธรรมอย่างแท้จริง รวมทั้งการพัฒนากลไกและแนวทางการขับเคลื่อนยุทธศาสตร์ชาติและยุทธศาสตร์ของสํานักงาน ป.ป.ช. รวมถึงการสร้างผู้บริหารต้นแบบที่มีวิธีคิดดิจิทัล (Digital Thinking) ในการแยกแยะผลประโยชน์ส่วนตัวและส่วนรวม ใช้หลักธรรมาภิบาลในการบริหารจัดการองค์กร และสร้างเครือข่ายความร่วมมือระหว่างหน่วยงานที่เกี่ยวข้องเพื่อให้เกิดพลังในการป้องกันและปราบปรามการทุจริตในทุกภาคส่วนให้สัมฤทธิ์ผล ทั้งนี้ กระทรวงดิจิทัลฯ ได้ให้ความสําคัญในการป้องกันและปราบปรามการทุจริต รวมถึงการต่อต้านการทุจริตคอร์รัปชัน ตามยุทธศาสตร์หลักของรัฐบาลที่กําหนดให้เป็นวาระแห่งชาติ เพื่อแก้ไขปัญหาทุจริตให้หมดสิ้นไป ได้มีการจัดทําแผนปฏิบัติการป้องกันและปราบปรามการทุจริต พร้อมทั้งปฏิบัติตามแผนฯ มาโดยตลอด ถือเป็นแนวทางที่สอดรับกับการอบรมหลักสูตรฯ ดังกล่าวได้เป็นอย่างดี เมื่อวันที่ 25 พฤษภาคม 2561 ณ ห้องประชุม ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
***********************************
รัฐบาลไทย-ข่าวทำเนียบรัฐบาล-รมต. นร. เทวัญ ลงพื้นที่ร่วมกิจกรรมจิตอาสา ทำความสะอาดวัดที่เป็นแหล่งท่องเที่ยวสำคัญ ป้องกันเชื้อไวรัส COVID-19
วันอังคารที่ 17 มีนาคม 2563
รมต. นร. เทวัญ ลงพื้นที่ร่วมกิจกรรมจิตอาสา ทําความสะอาดวัดที่เป็นแหล่งท่องเที่ยวสําคัญ ป้องกันเชื้อไวรัส COVID-19
รมต. นร. เทวัญ ลงพื้นที่ร่วมกิจกรรมจิตอาสา ทําความสะอาดวัดที่เป็นแหล่งท่องเที่ยวสําคัญ ป้องกันเชื้อไวรัส COVID-19
วันนี้ (17 มีนาคม 2563) เวลา 16.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายณรงค์ ทรงอารมณ์ ผู้อํานวยการสํานักงานพระพุทธศาสนาแห่งชาติ พล.ต.ชัยวิทย์ ชยาภินันท์ ผู้แทนจากกระทรวงกลาโหม นําคณะจิตอาสาและประชาชนทั่วไป ลงพื้นที่ทํากิจกรรมป้องกันการแพร่การแพร่ระบาดของโรคติดเชื้อไวรัสโคโรนา (COVID-19)ณ วัดวัดสุทัศนเทพวรารามราชวรมหาวิหาร
การลงพื้นที่ครั้งนี้นับเป็นครั้งที่ 4 ตามที่รัฐมนตรีสํานักนายกรัฐมนตรีได้สั่งการให้สํานักงานพระพุทธศาสนาแห่งชาติ ดําเนินการประสานวัดที่เป็นแหล่งท่องเที่ยวสําคัญในพื้นที่กรุงเทพมหานคร ซึ่งที่ผ่านมาได้มีการจัดกิจกรรมไปแล้ว ที่วัดอรุณราชวรารามวามหาวิหาร วัดหงส์รัตนารามราชวรวิหาร และวัดพระเชตุพนวิมลมังคลาราม (วัดโพธิ์) ทั้งนี้ เพื่อสร้างความมั่นใจให้กับพุทธศาสนิกชนและนักท่องเที่ยว โดยคณะจิตอาสาและประชาชนได้ร่วมทําความสะอาดบริเวณรอบวิหาร พระอุโบสถ ราวบันได ตลอดจนการฉีดพ่นยาฆ่าเชื้อทั่วบริเวณวัด โอกาสนี้รัฐมนตรีประจําสํานักนายกรัฐมนตรีได้แจกหน้ากากอนามัยแก่ผู้ปฏิบัติงาน รวมทั้งประชาชนและนักท่องเที่ยวที่เดินทางมายังวัดสุทัศนเทพ วรารามราชวรมหาวิหาร
รัฐมนตรีประจําสํานักนายกรัฐมนตรี กล่าวถึง การจัดเทศกาลสงกรานต์ ซึ่งจะมีพุทธศาสนิกชนเดินทางไปยังวัดต่าง ๆ เป็นจํานวนมาก บางวัดได้แจ้งยกเลิกการจัดงานประเพณีที่มีการชุมนุม และยกเลิกพิธีสรงน้ําพระ เพื่อป้องกันการแพร่ระบาดของเชื้อไวรัสCOVID-19แต่หากพุทธศาสนิกชนอยากเดินทางไปกราบไหว้ สักการะบูชา ก็สามารถทําได้ตามปกติ
รัฐบาลไทย-ข่าวทำเนียบรัฐบาล-จบแล้ว! นบทส. รุ่น 1 ทส. ปิดการฝึกอบรมหลักสูตรนักบริหารจัดการทรัพยากรธรรมชาติระดับสูง (นบทส.) รุ่นที่ 1
วันศุกร์ที่ 17 มกราคม 2563
จบแล้ว! นบทส. รุ่น 1 ทส. ปิดการฝึกอบรมหลักสูตรนักบริหารจัดการทรัพยากรธรรมชาติระดับสูง (นบทส.) รุ่นที่ 1
กระทรวงทรัพยากรธรรมชาติและสิ่งแวดล้อม จัดพิธีปิดการฝึกอบรมหลักสูตรนักบริหารจัดการทรัพยากรธรรมชาติและสิ่งแวดล้อม (นบ.ทส.) รุ่นที่ 1 โดยมีรัฐมนตรีว่าการกระทรวงทรัพยากรธรรมชาติและสิ่งแวดล้อมเป็นปรธานมอบประกาศประกาศนียบัตร พร้อมกล่าวปิดการฝึกอบรมและมอบโอ
จบแล้ว! นบทส. รุ่น 1 ทส. ปิดการฝึกอบรมหลักสูตรนักบริหารจัดการทรัพยากรธรรมชาติระดับสูง (นบทส.) รุ่นที่ 1
กระทรวงทรัพยากรธรรมชาติและสิ่งแวดล้อม จัดพิธีปิดการฝึกอบรมหลักสูตรนักบริหารจัดการทรัพยากรธรรมชาติและสิ่งแวดล้อม (นบ.ทส.) รุ่นที่ 1 โดยมีรัฐมนตรีว่าการกระทรวงทรัพยากรธรรมชาติและสิ่งแวดล้อมเป็นปรธานมอบประกาศประกาศนียบัตรพร้อมกล่าวปิดการฝึกอบรมและมอบโอวาทแก่ผู้สําเร็จหลักสูตรดังกล่าว
วันนี้ (17 มกราคม 2563) เวลา 13.30 น. ณ ห้องอารีย์สัมพันธ์ กรมส่งเสริมคุณภาพสิ่งแวดล้อม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานมอบประกาศนียบัตรแก่ผู้สําเร็จหลักสูตรนักบริหารจัดการทรัพยากรธรรมชาติและสิ่งแวดล้อม (นบ.ทส.) รุ่นที่ 1 ซึ่งเป็นผู้บริหารอํานวยการระดับสูงจากหน่วยงานในสังกัดกระทรวงทรัพยากรธรรมชาติและสิ่งแวดล้อม จํานวน 66 คน เข้ารับการฝึกอบรมระหว่างวันที่ 3 - 17 มกราคม 2563 รวมระยะเวลากว่า 15 วัน โดยการฝึกอบรมดังกล่าวมีวัตถุประสงค์เพื่อให้ผู้เข้ารับการฝึกอบรมได้ตระหนักถึงความสําคัญของการบริหารงานเชิงรุก และสามารถนําไปสู่การบริหารงานในพื้นที่เพื่อตอบสนองต่อนโยบายของกระทรวงทรัพยากรธรรมชาติได้อย่างสัมฤทธิ์ผล รวมทั้งเป็นผู้ที่มีคุณลักษณะและพฤติกรรมที่บ่งชี้ถึงความสามารถทางการบริหารงานในพื้นที่ทั้งในสถานการณ์ปกติและภาวะวิกฤติ
ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้แสดงความยินดีแก่ผู้สําเร็จหลักสูตร รุ่นที่ 1 ซึ่งเป็นรุ่นแรกของหลักสูตรดังกล่าวและจะเป็นตัวอย่างสําหรับรุ่นต่อๆ ไป โดยได้ให้โอวาทว่า "การจะเป็นผู้นําที่ดีต้องเริ่มจากการเป็นผู้ตามที่ดีการจะเป็นผู้พูดที่ดีต้องเริ่มจากการเป็นผู้ฟังที่ดี"
รัฐบาลไทย-ข่าวทำเนียบรัฐบาล-สธ. ห่วงผู้สูงอายุ เด็กเล็กเสี่ยงไข้หวัดใหญ่ โรคระบบทางเดินหายใจช่วงฤดูหนาว แนะดูแลร่างกายให้อบอุ่น
วันเสาร์ที่ 15 ธันวาคม 2561
สธ. ห่วงผู้สูงอายุ เด็กเล็กเสี่ยงไข้หวัดใหญ่ โรคระบบทางเดินหายใจช่วงฤดูหนาว แนะดูแลร่างกายให้อบอุ่น
กระทรวงสาธารณสุข ห่วงสุขภาพผู้สูงอายุ เด็กเล็ก และ ผู้มีโรคประจําตัว เสี่ยงป่วยเป็นไข้หวัดใหญ่ในช่วงฤดูหนาว แนะนําประชาชนดูแลร่างกายให้อบอุ่นป้องกันการเจ็บป่วย และอันตรายจากภาวะอุณหภูมิเปลี่ยนแปลง
กระทรวงสาธารณสุข ห่วงสุขภาพผู้สูงอายุ เด็กเล็ก และ ผู้มีโรคประจําตัว เสี่ยงป่วยเป็นไข้หวัดใหญ่ในช่วงฤดูหนาว แนะนําประชาชนดูแลร่างกายให้อบอุ่นป้องกันการเจ็บป่วย และอันตรายจากภาวะอุณหภูมิเปลี่ยนแปลง
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า ขณะนี้ประเทศไทยได้เข้าสู่ฤดูหนาวแล้ว กระทรวงสาธารณสุขมีความห่วงใยในสุขภาพของประชาชน โดยเฉพาะในกลุ่มผู้สูงอายุเด็กเล็ก และผู้มีโรคประจําตัว ซึ่งร่างกายอาจปรับตัวไม่ทัน เกิดการเจ็บป่วยง่ายโดยเฉพาะโรคเกี่ยวกับระบบทางเดินหายใจ เช่น ไข้หวัดโรคไข้หวัดใหญ่ หอบหืด หรือหลอดลมอักเสบ รวมถึงปอดบวมด้วย เนื่องจากเป็นกลุ่มเสี่ยงร่างกายมีภูมิต้านทานโรคต่ํา ต้องระมัดระวังเป็นพิเศษต้องสวมเสื้อผ้าให้ความอบอุ่นร่างกายอย่างเพียงพอ และเด็กอายุต่ํากว่า 5 ขวบที่อยู่ในพื้นที่อากาศหนาวเย็น เป็นกลุ่มที่มีความเสี่ยงเจ็บป่วยได้ง่าย
ดังนั้นจึงควรทําให้ร่างกายอบอุ่นเสมอ และเครื่องกันหนาว รับประทานอาหารที่มีประโยชน์ ออกกําลังกายอย่างเหมาะสม ควรให้อยู่ในบริเวณที่อบอุ่น และไม่ควรนําเด็กไปไว้ใกล้บริเวณที่มีการก่อไฟเพราะควันไฟจะระคายเคืองเยื่อบุทางเดินหายใจเด็กทําให้ป่วยได้ หลีกเลี่ยงการอยู่ในที่แออัด หากเป็นหวัด ควรนอนพักที่บ้านล้างมือบ่อยๆ เพื่อป้องกันการแพร่กระจายโรคหากมีไข้สูง ควรหลีกเลี่ยง ยาแอสไพริน แนะนําเช็ดตัวบ่อยๆ หากกินยาลดไข้แล้วไม่ดีขึ้นภายใน 1- 2 วัน ให้รีบพบแพทย์ป้องกันภาวะแทรกซ้อน นายแพทย์สุขุมกล่าว
นอกจากนี้ สําหรับกลุ่มนักท่องเที่ยวที่เดินทางไปสัมผัสอากาศหนาวเย็น การดื่มเหล้าไม่สามารถแก้หนาว ได้ควรหลีกเลี่ยงการอาบน้ําเย็นจัด สําหรับการใช้เครื่องทําน้ําอุ่นระบบแก๊สขอให้เปิดพัดลมดูดอากาศทุกครั้ง หรือแง้มหน้าต่างไว้หากไม่มีพัดลมดูดอากาศ ถ้ามีอาการหน้ามืด วิงเวียน คลื่นไส้อาเจียน ให้รีบออกจากห้องน้ําและขอความช่วยเหลือทันที ส่วนผู้ที่มีโรคประจําตัวต้องเตรียมยาที่ใช้ประจําตัวติดตัวไปด้วยเสมอ
******************* 15 ธันวาคม 2561
รัฐบาลไทย-ข่าวทำเนียบรัฐบาล-กระทรวงแรงงานชี้แจงสถานการณ์การเลิกจ้างลูกจ้าง และการปิดกิจการ รวมทั้งด้านแรงงานสัมพันธ์ที่เกี่ยวข้องกับสหภาพแรงงาน
วันพฤหัสบดีที่ 26 ธันวาคม 2562
กระทรวงแรงงานชี้แจงสถานการณ์การเลิกจ้างลูกจ้าง และการปิดกิจการ รวมทั้งด้านแรงงานสัมพันธ์ที่เกี่ยวข้องกับสหภาพแรงงาน
กระทรวงแรงงานชี้แจงสถานการณ์การเลิกจ้างลูกจ้าง และการปิดกิจการ รวมทั้งด้านแรงงานสัมพันธ์ที่เกี่ยวข้องกับสหภาพแรงงาน
วันนี้ (25 ธันวาคม 2562) นายอภิญญา สุจริตตานันท์ อธิบดีกรมสวัสดิการและคุ้มครองแรงงาน อธิบดีกรมสวัสดิการ และคุ้มครองแรงงาน กระทรวงแรงงาน ชี้แจงประเด็นนายชาลี ลอยสูง รองประธานคณะกรรมการสมานฉันท์แรงงานไทย โพสต์เฟซบุ๊กส่วนตัวระบุมีภาคเอกชนปิดกิจการและเลิกจ้างพนักงานส่งท้ายปีพร้อม ๆ กันหลายโรงงานจากปัญหาเศรษฐกิจตกต่ําทําให้ผู้ประกอบการขาดทุนจึงต้องปิดกิจการ ว่า จากการตรวจสอบตัวเลขลูกจ้างมายื่นคําร้องให้นายจ้างจ่ายเงินชดเชยการเลิกจ้างตามกฎหมาย ในปีงบประมาณ 2562 พบว่ามีสถานประกอบการเลิกกิจการ 1,017 แห่ง ลูกจ้างได้รับผลกระทบ 7,703 ข้อมูลผู้ประกันตนที่เข้าสู่ระบบตาม ม.33 ของ สนง.ประกันสังคม และผู้ประกันตนที่ถูกเลิกจ้างในเดือน พ.ย. 62 พบว่ามีผู้เข้าสู่ระบบประกันสังคม จํานวน 71,917 คน และ มีผู้ประกันตนที่ถูกเลิกจ้าง จํานวน 27,859 คน เมื่อพิจารณาจํานวนผู้ประกันตนใหม่ที่เข้าสู่ระบบจะสูงกว่าจํานวนแรงงานที่ถูกเลิกจ้าง 44,058 คน ซึ่งแสดงให้เห็นว่าเมื่อมีการปิดกิจการ แต่ก็มีการเปิดกิจการ และมีการจ้างงานเพิ่ม ในกรณีที่สถานประกอบกิจการมีการปิดกิจการและเลิกจ้าง พนักงานตรวจแรงงานได้เข้าไปชี้แจงสิทธิตามกฎหมายแก่นายจ้างลูกจ้าง รวมทั้งติดตามการได้รับสิทธิประโยชน์ของลูกจ้าง และได้ติดตามการจ่ายเงินให้แก่ลูกจ้างเพื่อให้ได้รับเงินอย่างครบถ้วน ส่วนกรณีที่การปิดกิจการเป็นการใช้โอกาสในการทําลายสหภาพแรงงานนั้น หากลูกจ้างเห็นว่าการกระทําของนายจ้างเป็นการกระทําอันไม่เป็นธรรมก็สามารถใช้สิทธิยื่นคําร้องต่อคณะกรรมการแรงงานสัมพันธ์ภายใน 60 วัน นับแต่วันที่ได้รับผลกระทบ เพื่อให้คณะกรรมการฯ วินิจฉัยชี้ขาดภายใน 90 วัน นับแต่วันยื่นคําร้อง
.........................................
รัฐบาลไทย-ข่าวทำเนียบรัฐบาล-หาก "ไม่มีความรับผิดชอบ" จะส่งผลอย่างไรในสถานการณ์การแพร่ระบาดของโควิด-19
วันพฤหัสบดีที่ 2 เมษายน 2563
หาก "ไม่มีความรับผิดชอบ" จะส่งผลอย่างไรในสถานการณ์การแพร่ระบาดของโควิด-19
หากคนหนึ่งคนไม่มีความรับผิดชอบต่อสถานการณ์นี้จะส่งผลอย่างไรบ้าง
1.คนไอหรือจาม และจับต้องสิ่งของสาธารณะ จะทําให้อาจมีคนอีกหลายคนรับเชื้อต่อ
2.คนที่มีเชื้อแต่ไม่มีอาการยังออกไปใช้ชีวิตประจําวันปกติ จะทําให้มีคนป่วยเพิ่มขึ้น 2-3 คน
3.คนที่รู้ตัวว่าป่วยแต่ยังออกไปใช้ชีวิตประจําวันปกติ จําทําให้มีคนป่วยเพิ่มขึ้น 2-3 คน
4.คนมีเชื้อแต่ไม่รู้ตัว ยังออกไปพบปะเพื่อนฝูง จะทําให้ทุกคนที่สัมผัสติดเชื้อไวรัสโควิด-19
หากมีความรับผิดชอบ คนที่เรารักหรือเพื่อนร่วมโลกก็จะไม่ต้องเสี่ยงต่อการติดเชื้อไวรัสโควิด-19
"อยู่บ้าน หยุดเชื้อ เพื่อชาติ"
รัฐบาลไทย-ข่าวทำเนียบรัฐบาล-รมว.สธ. มอบเข็มเชิดชูเกียรติบุคคลดีเด่น ด้านการแพทย์ฉุกเฉิน
วันศุกร์ที่ 31 มีนาคม 2560
รมว.สธ. มอบเข็มเชิดชูเกียรติบุคคลดีเด่น ด้านการแพทย์ฉุกเฉิน
รัฐมนตรีว่าการกระทรวงสาธารณสุข ปิดการประชุมวิชาการการแพทย์ฉุกเฉินระดับชาติ ครั้งที่ 11   พร้อมมอบเข็มเชิดชูเกียรติแก่บุคคลดีเด่นด้านการแพทย์ฉุกเฉิน เผยงานการแพทย์ฉุกเฉินของไทยมีความก้าวหน้า
วันนี้ (31 มีนาคม 2560) ที่ศูนย์ประชุมอิมแพ็ค ฟอรั่ม เมืองทองธานี ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข เป็นประธานพิธีปิดการประชุมวิชาการการแพทย์ฉุกเฉินระดับชาติ ครั้งที่ 11 ประจําปี 2560 พร้อมมอบเข็มเชิดชูเกียรติประเภทกิตติมศักดิ์ ประเภทสมนาคุณ และประเภทสรรเสริญ แก่ผู้ที่ได้รับการคัดเลือกจํานวน 581 คน
ศ.คลินิก เกียรติคุณ นพ.ปิยะสกล กล่าวว่ากระทรวงสาธารณสุข สถาบันการแพทย์ฉุกเฉินแห่งชาติและภาคีเครือข่าย ได้สืบสานพระราชปณิธานของพระบาทสมเด็จพระปรมินทรมหาภูมิพลอดุลยเดช ที่จะให้ประชาชนชาวไทยได้มีสุขภาพพลานามัยสมบูรณ์แข็งแรง เพื่อเป็นกําลังสําคัญในการพัฒนาประเทศชาติ ดังพระราชดํารัสว่า “ถ้าคนเรามีสุขภาพเสื่อมโทรมก็จะไม่สามารถพัฒนาชาติได้ เพราะทรัพยากรที่สําคัญของประเทศชาติก็คือพลเมืองนั้นเอง” ดังนั้น กระทรวงสาธารณสุขและภาคีเครือข่ายด้านสุขภาพ ได้มุ่งมั่นที่จะดูแลประชาชนให้ได้รับการรักษาพยาบาลที่ดี ไม่ว่าจะเป็นการเจ็บป่วยฉุกเฉิน หรือการเจ็บป่วยในสภาวะปกติ
โดยเฉพาะงานบริการด้านการแพทย์ฉุกเฉินซึ่งเป็นงานที่ก่อกําเนิดมาจากการมีจิตอาสาของประชาชน ในรูปแบบมูลนิธิต่างๆ ด้วยการสนับสนุนของภาครัฐ ปัจจุบันมีการบริหารจัดการอย่างเป็นระบบ โดยมีสถาบันการแพทย์ฉุกเฉินแห่งชาติเป็นแกนหลัก บริหารจัดการในรูปแบบคณะกรรมการการแพทย์ฉุกเฉิน โดยภาครัฐ เอกชน ประชาชน มูลนิธิ ภาคีเครือข่ายต่าง ๆ เข้ามามีส่วนร่วมในการจัดบริการ ทําให้งานด้านนี้มีการพัฒนาก้าวหน้าไปมาก ปัจจุบัน มีชุดปฏิบัติการฉุกเฉินทั้งหมด 8,669 ชุด ประกอบด้วย องค์กรปกครองส่วนท้องถิ่น (อปท.) 5,605 ชุด ภาครัฐ 1,947 ชุด เอกชน มูลนิธิ/สมาคม 846 ชุด เอกชน 227 ชุด และอื่น ๆ 44 ชุด มีผู้ปฏิบัติงาน 86,105 คน และในปี 2559 มีผู้ใช้บริการการแพทย์ฉุกเฉิน ผ่านสายด่วน 1669 จํานวน 1,169,136 ครั้ง
สําหรับการประชุมวิชาการครั้งนี้ มีวัตถุประสงค์เพื่อพัฒนาความรู้ทางการแพทย์ฉุกเฉิน และสนับสนุนการนําความรู้ไปประยุกต์ใช้พัฒนา เป็นเวทีแลกเปลี่ยนเรียนรู้ นวัตกรรมใหม่ๆ ของผู้เกี่ยวข้องกับระบบการแพทย์ฉุกเฉิน โดยผู้เข้าร่วมประชุมเป็นผู้ปฏิบัติการ ผู้บริหาร นักวิชาการ และผู้ทรงคุณวุฒิทางด้านการแพทย์ฉุกเฉินและสาขาที่เกี่ยวข้องจากหน่วยงานและองค์กรต่าง ๆ ทั้งในและต่างประเทศทั้งภาครัฐและเอกชนกว่า 2,500 คน มีการปาฐกถาพิเศษ การบรรยาย การเสวนา การนําเสนอและประกวดผลงานทางวิชาการ การจัดแสดงนิทรรศการผลงานเกี่ยวกับการแพทย์ฉุกเฉิน การจัดแสดงอุปกรณ์ เครื่องมือ ผลิตภัณฑ์ สินค้าและบริการทางการแพทย์
******************************** 31 มีนาคม 2560
รัฐบาลไทย-ข่าวทำเนียบรัฐบาล-"ชิมช้อปใช้” เฟส 1 - 3 ผลตอบรับดีขึ้นอย่างชัดเจนและต่อเนื่อง
วันจันทร์ที่ 16 ธันวาคม 2562
"ชิมช้อปใช้” เฟส 1 - 3 ผลตอบรับดีขึ้นอย่างชัดเจนและต่อเนื่อง
วันศุกร์ที่ 13 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
มาตรการ “ชิมช้อปใช้” เฟส 1 - 3 ได้รับความสนใจจากประชาชนเป็นอย่างมาก โดยมียอดการใช้จ่ายจาก g-Wallet ช่อง 1 และช่อง 2 รวมทั้งสิ้น 17,872 ล้านบาท สําหรับ g-Wallet ช่อง 2 มียอดการใช้จ่ายรวมประมาณ 6,200 ล้านบาท หรือเฉลี่ยรายละประมาณ 25,000 บาท เพิ่มขึ้นกว่า 10 เท่า จากช่วงปลายเดือนต.ค. 62 และเมื่อเทียบสัดส่วนการใช้จ่ายผ่าน g-Wallet ช่อง 2 กับช่อง 1 มีการปรับตัวเพิ่มขึ้น คิดเป็นสัดส่วนมากกว่า 1 ใน 3 ของยอดใช้จ่ายทั้งหมด สะท้อนให้เห็นถึงความนิยมของประชาชนต่อมาตรการ ดังกล่าว โดยประชาชนสามารถใช้สิทธิ์ได้จนถึงวันที่ 31 ม.ค. 63 ช่วยส่งเสริมการบริโภคภายในประเทศและยัง มีสิทธิได้รับเงินคืนสูงสุดถึงร้อยละ 20 อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-'บิ๊กบี้' ห่วงแรงงานทางทะเล เร่งรัดออกกฎหมายลำดับรอง กำชับทุกฝ่ายบูรณาการร่วมกัน
วันศุกร์ที่ 30 มิถุนายน 2560
'บิ๊กบี้' ห่วงแรงงานทางทะเล เร่งรัดออกกฎหมายลําดับรอง กําชับทุกฝ่ายบูรณาการร่วมกัน
'บิ๊กบี้' ห่วงแรงงานทางทะเล เร่งรัดออกกฎหมายลําดับรอง กําชับทุกฝ่ายบูรณาการร่วมกัน
พลเอกศิริชัย ดิษฐกุล รัฐมนตรีว่าการกระทรวงแรงงาน เป็นประธานในพิธีเปิดการประชุมคณะกรรมการแรงงานทางทะเล พ.ศ.2558 ครั้งที่ 1/2560 ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน วันนี้ (30 มิ.ย. 60) การประชุมฯ ดังกล่าว เป็นการประชุมหารือร่วมกับผู้แทนจากกระทรวงการต่างประเทศ กระทรวงคมนาคม กระทรวงสาธารณสุข ผู้แทนฝ่ายเจ้าของเรือ และผู้แทนฝ่ายคนประจําเรือ ที่ได้รับการแต่งตั้งเป็นคณะกรรมการแรงงานทางทะเล
โดย หม่อมหลวงปุณฑริก สมิติ ปลัดกระทรวงแรงงาน ประธานคณะกรรมการฯ ได้กล่าวถึงวัตถุประสงค์ของการประชุมฯ ว่า เพื่อให้คณะกรรมการฯ ได้ทราบถึงอํานาจหน้าที่ ความคืบหน้าการออกกฎหมายลําดับรองของพระราชบัญญัติแรงงานทางทะเล พ.ศ. 2558 รวมถึงผลการดําเนินงานในส่วนที่เกี่ยวข้อง ให้เสนอแนะความเห็นที่เกี่ยวกับนโยบายด้านแรงงานทางทะเล พิจารณาเกี่ยวกับการเร่งรัดการออกกฎหมายลําดับรอง และขอความเห็นชอบในหลักการการออกกฎหมายลําดับรองที่ยังไม่มีความจําเป็นต้องออกในปัจจุบัน
ทั้งนี้ รัฐมนตรีว่าการกระทรวงแรงงาน ได้มอบแนวทางการดําเนินงานแก่คณะกรรมการฯ ดังนี้
1. เร่งรัดการออกกฎหมายลําดับรองที่อยู่ระหว่างการดําเนินการ โดยให้จัดทําเป็นแผนปฏิบัติงาน (Action Plan) และกําหนดระยะเวลาให้ชัดเจน (Time line)
2. การทํางานแบบบูรณาการ โดยมุ่งเน้นให้มีความร่วมมือกันระหว่างภาครัฐ ผู้ทรงคุณวุฒิด้านแรงงานทางทะเล ผู้แทนฝ่ายเจ้าของเรือ และผู้แทนฝ่ายคนประจําเรือ
3. ให้สร้างการรับรู้เรื่องขั้นตอนกระบวนงาน การออกใบอนุญาตการให้บริการ และอื่นๆ ของหน่วยงาน ให้เป็นไปในทิศทางเดียวกัน และสอดคล้องกับมาตรฐานสากล
4. ให้พนักงานเจ้าหน้าที่ตามคําสั่งของรัฐมนตรีแต่ละกระทรวง ปฏิบัติหน้าที่อย่างโปร่งใส เป็นธรรม ปราศจากการคอรัปชั่น โดยไม่เลือกปฏิบัติในการให้บริการ
ซึ่งการดําเนินการดังกล่าว จะเพิ่มขีดความสามารถในการมีสัดส่วนการขนส่งทางทะเลโดยกองเรือพาณิชย์ของไทยให้เพิ่มมากขึ้น โดยเฉพาะอย่างยิ่งการป้องกันการใช้มาตรการ การกักเรือ การตรวจเรือ ของรัฐเจ้าของท่าต่อเรือไทยที่เดินทางระหว่างประเทศ เพื่อสร้างความมั่นคง มั่งคั่งในระบบการขนส่งสินค้าเข้า - ออกทางทะเลของประเทศให้มีความทัดเทียม สอดคล้องกับมาตรฐานสากล และก้าวสู่ไทยแลนด์ 4.0 ในอนาคตต่อไป
-----------------------------------------------
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-สถานเอกอัครราชทูต ณ บันดาร์เสรีเบกาวัน ได้จัดทำถุงยังชีพและนำไปมอบให้แก่คนไทยในบรูไนที่ได้รับผลกระทบจากสถานการณ์การแพร่ระบาดของเชื้อไวรัส COVID-19 [กระทรวงการต่างประเทศ]
วันพุธที่ 22 เมษายน 2563
สถานเอกอัครราชทูต ณ บันดาร์เสรีเบกาวัน ได้จัดทําถุงยังชีพและนําไปมอบให้แก่คนไทยในบรูไนที่ได้รับผลกระทบจากสถานการณ์การแพร่ระบาดของเชื้อไวรัส COVID-19 [กระทรวงการต่างประเทศ]
สถานเอกอัครราชทูต ณ บันดาร์เสรีเบกาวัน ได้จัดทําถุงยังชีพและนําไปมอบให้แก่คนไทยในบรูไนที่ได้รับผลกระทบจากสถานการณ์การแพร่ระบาดของเชื้อไวรัส COVID-19
“ด้วยรักและห่วงใยคนไทยในบรูไน”
เมื่อวันที่ 20 เมษายน 2563 น.ส. วันทนีย์ วิพุธวงศ์สกุล เอกอัครราชทูต ณ บันดาร์เสรีเบกาวัน พร้อมด้วยข้าราชการและเจ้าหน้าที่สถานเอกอัครราชทูตฯ ได้จัดทําถุงยังชีพเพื่อเตรียมไปมอบให้กับคนไทยในบรูไนที่ได้รับความเดือดร้อนจากสถานการณ์การแพร่ระบาดของเชื้อ COVID-19
โดยในวันที่ 21 เมษายน 2563 เอกอัครราชทูตฯ ได้นําถุงยังชีพไปมอบให้กับนักศึกษาไทยที่ศึกษาอยู่ในมหาวิทยาลัย Universiti Perguruan Ugama Seri Begawan (KUPU-SB) จํานวน 5 คน และมหาวิทยาลัย Universiti Brunei Darussalam (UBD) จํานวน 3 คน และสถานเอกอัครราชทูตฯ ยังมีกําหนดไปมอบถุงยังชีพให้กับคนไทยในพื้นที่ต่างๆ ของบรูไน อาทิ Kuala Belait, Seria, Tutong, Jerudong, Muara, Bandar, Gadong, Kiulap และ Temburong ในวันต่อๆ ไปด้วย เพื่อแจกจ่ายให้ทั่วถึงคนไทยที่อาศัยอยู่ในเขตต่างๆ ของบรูไน
ในการนี้ หากคนไทยท่านใดมีความเดือดร้อนหรือประสงค์จะรับถุงยังชีพสามารถติดต่อ สถานเอกอัครราชทูตได้ที่หมายเลข
+673 265 3108-9 ต่อ 104 หรือ 107 (ในเวลาทําการ) หรือ
+673 876 2849 (หลังเวลาทําการหรือในกรณีฉุกเฉินเร่งด่วน)
รัฐบาลไทย-ข่าวทำเนียบรัฐบาล-กรมสรรพสามิตปราบปรามบุหรี่ต่างประเทศหนีภาษี คิดเป็นเงินค่าปรับ 29.4 ล้านบาท
วันอังคารที่ 11 สิงหาคม 2563
กรมสรรพสามิตปราบปรามบุหรี่ต่างประเทศหนีภาษี คิดเป็นเงินค่าปรับ 29.4 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายพชร อนันตศิลป์ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิต ตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
อธิบดีกรมสรรพสามิต กล่าวต่อว่า นายปิยกร อภิบาลศรี ที่ปรึกษาด้านยุทธศาสตร์ภาษีสรรพสามิต ว่าที่ ร.ต.ยงยุทธ ภูมิประเทศ ผู้อํานวยการสํานักตรวจสอบ ป้องกันและปราบปราม สั่งการให้ นายดุลยพล จูฑะพล นักวิชาการภาษีชํานาญการพิเศษ รักษาการในตําแหน่งผู้เชี่ยวชาญเฉพาะด้านการตรวจสอบสรรพสามิต นายวิโรจน์รัตน์ แจ่มวรรณา ผู้อํานวยการส่วนป้องกันและปราบปราม 1 ร่วมกันวางแผนและอํานวยการจับกุม แล้วสั่งการให้สายตรวจชุดเฉพาะกิจสืบสวนและปราบปรามการกระทําผิดกฎหมายสรรพสามิตชุดที่ 3 ร่วมกันจับกุมผู้ต้องหา จํานวน 1 ราย พร้อมของกลางยาสูบที่หนีภาษี จํานวน 35,000 ซอง บรรจุกล่องกระดาษเก็บในห้องพักอพาร์ทเมนท์ ถนนรามคําแหง แขวงหัวหมาก เขตบางกะปิ กรุงเทพมหานคร คิดเป็นค่าปรับ มูลค่า 29,400,000 บาท (ยี่สิบเก้าล้านสี่แสนบาทถ้วน) ทําให้รัฐสูญเสียรายได้เป็นภาษีมูลค่า 1,960,000 บาท (หนึ่งล้านเก้าแสนหกหมื่นบาทถ้วน) โดยข้อกล่าวหามีไว้เพื่อขายซึ่งสินค้าที่มิได้เสียภาษี
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ปลัดสธ. ให้ ผอ.โรงพยาบาลทั่วประเทศใช้พ.ร.บ.จัดซื้อจัดจ้างฯ ฉบับใหม่ บริหารการใช้ยาอย่างสมเหตุผล
วันอังคารที่ 10 ตุลาคม 2560
ปลัดสธ. ให้ ผอ.โรงพยาบาลทั่วประเทศใช้พ.ร.บ.จัดซื้อจัดจ้างฯ ฉบับใหม่ บริหารการใช้ยาอย่างสมเหตุผล
ปลัดกระทรวงสาธารณสุข กําชับผู้อํานวยการโรงพยาบาลทั่วประเทศ ใช้ พ.ร.บ.จัดซื้อจัดจ้างและการบริหารพัสดุภาครัฐ พ.ศ.2560 เป็นเครื่องมือบริหารการใช้ยาสมเหตุผล หากพบมีการใช้ยาผิดปกติให้ตรวจสอบ พร้อมรายงานทันที
วันนี้ (10 ตุลาคม 2560 ) ที่โรงแรมรามาการ์เด้นส์ กทม. นายแพทย์เจษฎา โชคดํารงสุข ปลัดกระทรวงสาธารณสุข พร้อมด้วยนายแพทย์นพพร ชื่นกลิ่น ผู้อํานวยการองค์เภสัชกรรม เปิดการประชุม “แนวทางการจัดหายาและเวชภัณฑ์จากองค์การเภสัชกรรม ตามพ.ร.บ.จัดซื้อจัดจ้างและการบริหารพัสดุภาครัฐ พ.ศ.2560 และกฎกระทรวงที่เกี่ยวข้อง” โดยมีผู้ตรวจราชการกระทรวงสาธารณสุข นายแพทย์สาธารณสุขจังหวัด ผู้อํานวยการโรงพยาบาล หัวหน้างานเภสัชกรรม จากหน่วยงานในสังกัดทั่วประเทศเข้าร่วมประชุมกว่า 500 คน
นายแพทย์เจษฎากล่าวว่า การประชุมวันนี้มีจุดมุ่งหมายให้หน่วยบริการเกิดความเชื่อมั่นในการดําเนินการจัดหายาและเวชภัณฑ์ขององค์การเภสัชกรรมให้สอดคล้องกับพ.ร.บ.จัดซื้อจัดจ้างและการบริหารพัสดุภาครัฐ พ.ศ.2560 และกฎกระทรวงที่เกี่ยวข้อง เพื่อให้หน่วยบริการในสังกัดสามารถให้บริการประชาชนได้อย่างมีประสิทธิภาพ ซึ่งจุดมุ่งหมายของ พ.ร.บ.ฯ ฉบับใหม่ที่มีการเปลี่ยนแปลง เพื่อให้เกิดความรัดกุมในการจัดหายาและเวชภัณฑ์ มุ่งเน้นการป้องกันการทุจริต รวมทั้งประกาศและกฎกระทรวงการคลังที่มุ่งเน้นให้เกิดการใช้งบประมาณอย่างคุ้มค่า มียาและเวชภัณฑ์ที่มีคุณค่าอย่างต่อเนื่องภายใต้ความจํากัดของงบประมาณ
“การประชุมครั้งนี้ทุกท่านจะได้คําตอบในเรื่องแนวทางการจัดซื้อยา เทคนิคการบริหารยา รวมทั้งการจัดซื้อตามบัญชีนวตกรรมที่กําลังรอประกาศ ทั้งนี้ขอให้ยึดตามบัญชียาหลักแห่งชาติเพราะนวตกรรมส่วนใหญ่อยู่ในบัญชียาหลักแล้ว และเมื่อมีประกาศออกมา จะมีการประชุมชี้แจงกับหัวหน้าห้องยา ฝ่ายจัดซื้อจัดจ้างอีกครั้ง” นายแพทย์เจษฎากล่าว
นายแพทย์เจษฎากล่าวต่อว่า ขอให้ผู้อํานวยการโรงพยาบาลทั่วประเทศ ดําเนินการดังนี้ 1.ใช้พ.ร.บ.จัดซื้อจัดจ้างและการบริหารพัสดุภาครัฐ พ.ศ.2560 และกฎกระทรวงที่เกี่ยวข้อง เป็นเครื่องมือบริหารการใช้ยาสมเหตุผล(RDU)เพื่อให้การใช้ยาในโรงพยาบาลทรงคุณค่า และใช้ตามความจําเป็น 2.ให้โรงพยาบาลทุกแห่งตรวจสอบคลังยา หากพบมีการใช้ยาผิดปกติขอให้ดําเนินการตรวจสอบพร้อมรายงานมายังส่วนกลางทันที
สําหรับการจัดซื้อยาในโครงการหลักประกันสุขภาพถ้วนหน้า ขณะนี้การเจรจาต่อรองเกือบ 100 เปอร์เซ็นต์ เหลืออีก 2 ตัว ส่วนใหญ่ราคาเท่าเดิม บางส่วนถูกลงประหยัดงบได้มากกว่า 80 ล้านบาท และได้รับการยืนยันจากผู้อํานวยการองค์การเภสัชกรรมว่า จัดซื้อทันแน่นอนไม่มีปัญหาการขาดยา กรณียาบางตัวที่มีแนวโน้มจะขาดองค์การเภสัชกรรมจะสํารองไว้ให้หน่วยบริการยืมใช้ได้ทันที
***************************10 ตุลาคม 2560
รัฐบาลไทย-ข่าวทำเนียบรัฐบาล-ก.อุตฯ จัดการประชุมคณะทำงานจัดทำตัวชี้วัดผลิตภัณฑ์มวลรวมสีเขียวภาคอุตสาหกรรมประจำปีงบประมาณ พ.ศ. 2562 ครั้งที่ 2/2562
วันอังคารที่ 20 สิงหาคม 2562
ก.อุตฯ จัดการประชุมคณะทํางานจัดทําตัวชี้วัดผลิตภัณฑ์มวลรวมสีเขียวภาคอุตสาหกรรมประจําปีงบประมาณ พ.ศ. 2562 ครั้งที่ 2/2562
นายศิริรุจ จุลกะรัตน์ รองปลัดกระทรวงอุตสาหกรรม เป็นประธานการประชุมคณะทํางานจัดทําตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 2/2562 ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
เมื่อวันที่ 19 สิงหาคม 2562 นายศิริรุจ จุลกะรัตน์ รองปลัดกระทรวงอุตสาหกรรม เป็นประธานการประชุมคณะทํางานจัดทําตัวชี้วัดผลิตภัณฑ์มวลรวมสีเขียวภาคอุตสาหกรรม ครั้งที่ 2/2562 โดยมีผู้แทนจากสํานักงานปลัดกระทรวงอุตสาหกรรม กรมโรงงานอุตสาหกรรม กรมอุตสาหกรรมพื้นฐานและการเหมืองแร่ สํานักงานคณะกรรมการอ้อยและน้ําตาลทราย สํานักงานเศรษฐกิจอุตสาหกรรม กระทรวงทรัพยากรธรรมชาติและสิ่งแวดล้อม กระทรวงพลังงาน กระทรวงวิทยาศาสตร์และเทคโนโลยี องค์การบริหารก๊าซเรื่อนกระจก คณะอาจารย์จากมหาวิทยาลัยเชียงใหม่ และมหาวิทยาลัยเกษตรศาสตร์ ร่วมประชุม เพื่อขับเคลื่อนผลการศึกษาโครงการการจัดทําตัวชี้วัดผลิตภัณฑ์มวลรวมสีเขียวภาคอุตสาหกรรม (Green GDP) ไปสู่แนวทางการปฏิบัติ และการสร้างความเชื่อมั่นในการใช้ตัวชี้วัดผลิตภัณฑ์มวลรวมสีเขียวภาคอุตสาหกรรม (Green GDP) ในการพัฒนาภาคอุตสาหกรรมอย่างยั่งยืน ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม